कोरोनाको प्रभाव, बलिया ठूला टिम नै
विश्वको सबैभन्दा लोकप्रिय लिग हो, इंग्लिस प्रिमियर लिग (ईपीएल) । यो लिगको नयाँ सिजन शनिबार सुरू हुँदै छ । तय छ, सबैको ध्यान अब यही ईपीएलप्रति केन्द्रित हुनेछ । तर कोराना भाइरसको महामारीको प्रभावका कारण यसपल्टको लिग यसअघिका संस्करणभन्दा फरक हुनेछ ।
लन्डन — विश्वको सबैभन्दा लोकप्रिय लिग हो, इंग्लिस प्रिमियर लिग (ईपीएल) । यो लिगको नयाँ सिजन शनिबार सुरू हुँदै छ । तय छ, सबैको ध्यान अब यही ईपीएलप्रति केन्द्रित हुनेछ । तर कोराना भाइरसको महामारीको प्रभावका कारण यसपल्टको लिग यसअघिका संस्करणभन्दा फरक हुनेछ ।यसमा एकातर्फ चर्को प्रतिस्पर्धा हुने छ नै, त्यसमाथि सहभागी सबै क्लबले कम अन्तरमा धेरै खेल खेल्नुपर्नेछ । बेलायती समाचार संस्था रोयटर्सले यसपल्टको ईपीएलबारे तयार पारेको रिपोर्ट :सन् २०२०–०२१ को इंग्लिस प्रिमियर लिग (ईपीएल) सिजन सामान्य हुँदो हो त अहिलेसम्म चार चरणका खेल सकिनुपर्थ्यो । युरो २०२० पनि सकिसकेको हुन्थ्यो अनि प्रि–सिजनको तयारीका रूपमा ठूला क्लब अमेरिका पुगिसकेका हुन्थे । अनि खेलाडी ‘ट्रान्सफर’ को उतारचढाव पनि पूरा भइसक्थ्यो । तर मुख्य कुरा यो सिजनको फुटबल साधारण छैन र यसमा बेस्सरी कोरोना भाइरस प्रभावको प्रतिफल रहनेछ । त्यसैले त च्याम्पियन्स लिग फाइनल सकिएको एक सातामै कम्युनिटी सिल्ड भइहाल्यो ।शनिबारदेखि सुरु हुँदै छ यसपल्टको लिग । यो पनि युरोपेली फुटबलमा आफ्नो देशका लागि खेलेर फर्केको केही घण्टामै । यी स्टार खेलाडीहरूले यो सिजनको बीच बीचमा बिरलै मात्र आराम पाउने छन् । तय कार्यक्रमअनुसार नै खेल भयो भने यसपल्टको सिजन सन् २०२१ को मे २३ सम्म सकिनुपर्नेछ, एक वर्ष पछाडि सारिएको युरो २०२० का लागि । त्यस मितिको तीन सातापछि त युरो सुरु भइसक्नेछ । त्यसको अर्थ ३८ चरणका खेल केही महिनामै सकिने छन् ।त्यसैले सबै क्लबका व्यवस्थापकको एउटै मात्र गुनासो हुनेछ लगातारको खेललाई लिएर । खेल पदाधिकारी भने सकेसम्म सबैलाई आराम होस् भनेर व्यवस्था गर्न तल्लीन हुनेछन् । त्यसैले त एफए कपमा ‘रिप्ले’ हुने छैन अनि लिग कपका सेमिफाइनल एकै खेलमा सकिने छ, दुई लेगमा खेलिने छैन । जस्तै भए पनि कप र अन्तर्राष्ट्रिय खेलका लागि त समय चाहियो नै, त्यसैले पूरा सिजन मध्यसाता पनि लगातार खेल हुनेछ । सबैभन्दा गाह्रो त टोटेनहमलाई हुनसक्छ ।टोटेनहमले सेप्टेम्बर र अक्टोबरबीच २० दिनमा आठ खेल खेल्नुपर्नेछ । यस्तोमा जोसे मोउरिन्होले टोटेनहमको दुई टिम बनाउनुपर्ने स्थिति आउन सक्छ । च्याम्पियन्स लिग र युरोपा लिगमा व्यस्त रहेकाले दुई म्यानचेस्टर क्लबले लिगको पहिलो साता खेल्ने छैनन् । तर यस्तो आराम लिग सुरु भइसकेपछि न सिटीले पाउने छ न त युनाइटेडले । सिटी यसपल्ट च्याम्पियन्स लिगको फाइनल पुगे उसले बढीमा ६३ खेल खेल्नुपर्नेछ ।यस्तोमा यसपल्टको लिगमा त्यही टिम बलियो हुनेछ, जोसँग धेरै खेलाडी छन्, जसको आधार तगडा छ । यसको अर्थ फेरि एकपल्ट लिभरपुल र सिटी जस्ता टिम बलियो देखिने छन् वा चेल्सी र युनाइटेड ।जर्मन क्लब बायर्न म्युनिकले पछिल्लो सिजन तीन उपाधि जितेको थियो, तर जम्माजम्मी ५२ खेल खेलेको थियो । लगातारको खेलमा अर्थ, त्यसैले पनि यसपल्टको उपाधि होड दुई टिममै केन्द्रित हुन सक्नेछ, लिभरपुलविरुद्ध म्यानचेस्टर सिटी । अनि फेब्रुअरीभित्रमै विजेता टिमको रूपरेखा देखिसक्नेछ ।आर्सनल । व्यवस्थापक : मिकेल आर्टेटाडिसेम्बरमा उनाइ इमरी बर्खास्तगीमा परे । उनको स्थानमा आए मिकेल आर्टेटा । उनको आगमनपछि क्लबमा सुधार आएको देखिन्छ । यसैक्रममा एफए कप उपाधि जित्न आर्सनलले चेल्सीलाई हरायो । भर्खर कम्युनिटी सिल्डमा पनि उसले लिभरपुललाई हराएको छ । यसले टिममा उत्साह छ ।तर गत सिजन २२ गोल गरेका स्ट्राइकर पिएरे एमरिक अबामेयाङले क्लबसँग नयाँ अनुबन्ध गरेका छैनन् । यसपल्ट मेसुट ओजिलको प्रदर्शन कस्तो हुने हो, त्यसमा टिमको प्रदर्शन निर्भर हुनेछ । यसपल्ट आर्सनलको मुख्य लक्ष्य शीर्ष चार नै रहनेछ, तर आर्सनलसँग च्याम्पियन्स लिगमा फर्कन सक्ने टिम छ वा छैन, त्यसमा शंका पक्कै छ ।एस्टन भिल्ला । व्यवस्थापक : डिन स्मिथगत सिजन लिगको अन्तिम दिन मात्र एस्टन भिल्लाको प्रिमियर लिग हैसियत जोगिएको थियो । यसपल्ट पनि अक्टोबर ५ को अन्तिम ट्रान्सफरको दिनअघि सम्म क्लबले कोही राम्रा खेलाडी भित्र्याउन सकेन भने टिमले रेलिगेसनबाट बच्न संघर्ष नै गर्नुपर्नेछ ।व्यवस्थापक डिन स्मिथले अपेक्षा गर्नेछन्, गोलरक्षक टिम हेटन चोटमुक्त हुँदै चाँडै टिममा फर्कोस् भनेर । तर सबैभन्दा मुख्य प्रश्न के हो भने प्रमुख खेलाडी तथा क्रिएटिभ मिडफिल्डर ज्याक ग्रेलिस एस्टन भिल्लामै रहने छन् वा अन्यत्र कतै जाने छन् ? यसपल्ट पनि भिल्लाको मुख्य काम भनेको रेलिगेसनबाट जोगिन संघर्ष गर्नु हुनेछ ।ब्राइटन । व्यवस्थापक : ग्राहम पोटरब्राइटनसँग खासमा धेरै खेलाडीको त्यस्तो टिम छ, जसलाई अनुभवी भन्न मिल्छ । त्यसमाथि लिभरपुलका एडम लालाना पनि त्यसमा थपिएका छन् । उनमा केही गरेर देखाउने जोस हुनेछ । टिमका लागि सबैभन्दा मुख्य खेलाडी निल मउपेय हुनेछन्, उनले गत सिजन १० गोल गरेका थिए । सन् २०१७ मा प्रिमियर लिग उक्लेयता ब्राइटनले १५ औं स्थानभन्दा माथि आफूलाई उभ्याएको छैन । त्यसैले यो सिजन ब्राइटनले त्यो भन्दा माथिको स्थान कब्जा गर्न सक्यो भने त्यो सफलता नै हुनेछ । गत सिजन पनि रेलिगेसनबाट बच्न संघर्ष गरेको ब्राइटनका लागि यो सिजन खासै अपवाद हुन छैन, उसको संघर्ष जारी रहनेछ ।बर्नली । व्यवस्थापक : सिन डेचीबर्नलीका लागि गत सिजन सुखद रह्यो, लिगको दोस्रो भागमा राम्रो प्रदर्शन गरेर बर्नली १० औं स्थानमा रह्यो । यो क्लबको इतिहासमा माथिल्लो डिभिजनमा दोस्रो राम्रो प्रदर्शन थियो । यसपल्टका लागि बर्नलीले टिममा खासै परिवर्तन गरेको छैन र कोही नयाँ खेलाडी भित्र्याएको छैन, त्यसैले यो सिजन उसका लागि गाह्रो हुनसक्छ । बर्नलीसँग अझै पनि गोलरक्षक निक पोप, डिफेन्डर जेम्स टार्कोवस्की र विंगर ड्वायट म्याकनेल छन्, तर टिमको मध्यपंक्तिमा केही कमजोरी देखिन्छ । यही कारण समय समयमा रक्षापंक्तिमा पनि समस्या आउने गर्छ । व्यवस्थापक सिन डेचीले पनि क्लबमा पर्याप्त लगानी नभएकोमा चिन्ता पोखेका छन् । यो गम्भीर विषय हुनसक्छ ।चेल्सी । व्यवस्थापक : फ्रान्क लाम्पार्डइंग्लिस फुटबलका ६ ठूला क्लबमध्ये खेलाडी ‘ट्रान्सफर’ मा सबैभन्दा बढी ब्यस्त चेल्सी नै रह्यो । चेल्सीले सक्दो खेलाडी किनेको छ । यसक्रममा उपाधिका लागि बलियो दाबेदार बनेको छ । जर्मन स्ट्राइकर टिमो वार्नर आएयता क्लबमा त्यो विशेषता थपिएको छ, जन गत सिजन कमी देखिएको थियो । चेल्सीका नयाँ अनुबन्धित खेलाडी बेन चिनवेलउनी उच्चकोटीका खेलाडी हुन् । व्यवस्थापक फ्रान्क लाम्पार्डले ३५ वर्षीय ब्राजिली खेलाडी थिएगो सिल्भा अनुबन्ध गरेर टिमको रक्षापंक्तिलाई अनुभवी र बलियो बनाएका छन् । गत सिजन लिगको चौथो स्थानमा आएको चेल्सीको उद्देश्य पक्कै पनि यो स्थितिमा सुधार गर्नु हुनेछ । उसले यसपल्ट युरोपमा पनि बलियो चुनौती पेस गर्न सक्नेछ ।क्रिस्टल प्यालेस । व्यवस्थापक : रोय हडसनक्रिस्टल प्यालेस गत सिजन जस्तो थियो, यसपल्ट पनि उस्तै छ । क्लब लगभग विंगर विलफ्रेड जाहाले छाड्ने छन् वा छैनन्, त्यसमै बढी रुमलिएको देखिएको थियो । अहिलेसम्म उनीबारे कुनै ठोस निर्णय आएको छैन । एक प्रकारले रोय हडसनसँग बलियो मान्न मिल्ने टिम छ । यो टिमले गत सिजन नै अझै राम्रो गर्नुपर्ने थियो, तर १४औं स्थानमा रह्यो । लिगमा राम्रो सुरुआत लिएर पनि अन्त्यतिर प्यालेसले कमजोर प्रदर्शन गर्दै लगातार खेल गुमाएको थियो । यस सिजनका लागि भनेर क्यूपीआरबाट एबरेची एज आएका छन् र यसले टिममा उत्साह बढेको हुनुपर्नेछ । यसपल्ट पनि प्यालेस मज्जाले अंक तालिकाको मध्यभागमा बस्न सक्ने टिम हो ।एभरटन । व्यवस्थापक : कार्लो एन्सेलोट्टीगत सिजन एभरटनका लागि सुखद रहेन, त्यो अर्थमा एन्सेलोट्टीले राम्रोसँग बुझेका छन्, क्लबका सुधार्नुपर्ने स्थान अझै धेरै छन् । एन्सेलोट्टीको उद्देश्य क्लबलाई शीर्ष ६ स्थानका लागि प्रत्याशी बनाउनु हो । त्यसैले उनले ‘ट्रान्सफर’ बजारमा राम्रै ध्यान दिइरहेका छन् । उनी टिमलाई प्राविधिक रूपमा बलियो बनाउन चाहन्छन् । तर पनि वर्तमान टिम नै कति राम्रो छ भने यसले युरोपा लिगका लागि टोटेनहम र आर्सनललाई बलियो चुनौती दिन सक्छ । एभरटन बर्नली र साउथह्याम्पटनको पछाडि रहन क्लब नै होइन । टिम अझै महँगो छ र यसलाई रोनाल्ड कोमन र मार्को सिल्भाले चलायनमन बनाउन सकेन । यही नै एन्सेलोट्टीको मुख्य काम हुनेछ ।फुलहम । व्यवस्थापक : स्कट पार्करदुई वर्षअगाडि फुलहमले प्रिमियर लिगमा बढुवा पाएयता १३ करोड डलरभन्दा बढी खर्चेको थियो, तर टिमले कत्ति पनि राम्रो खेल्न सकेन र फेरि च्याम्पियनसिपमै फर्केको थियो । यो लन्डन क्लबका लागि निकै निराशाजनक स्थिति रहेको थियो । यसपल्ट फुलहमले यस्तो भुल दोहोर्‍याउने कुनै संकेत दिएको छैन र टिमलाई बलियो बनाउन खासै खर्च गरेको छैन । तर फुलहमका लागि यो सिजन प्रिमियर लिगमै टिकिरहन समस्या हुनसक्छ । सम्भवतः फुलहमले यो सिजन टिमले धेरै राम्रो गर्नेछ भनेर अपेक्षा पनि गरेको छैन र रेलिगेसनबाट बच्न नै संघर्ष गर्नेछ । तर स्थिति उसको अनुकूल देखिन्न ।लिड्स युनाइटेड । व्यवस्थापक : मार्सेलो बिएल्सालामो न लामो इतिहास बोकेको लिड्स युनाइटेड १६ वर्षको अन्तरपछि प्रिमियर लिगमा फर्केको छ । यति लामो समयबीच क्लबमा धेरै परिवर्तन भने भएको छैन, तर स्वरूपमा भने पक्कै धेरै फेरबदल छ । जस्तो क्लबका मालिक इटालीका हुन् भने व्यवस्थापक अर्जेन्टिनाका । एलान रोड क्लबले यस सिजनलाई भनेर स्पेनबाट रोडरिगो भित्र्याइसकेको छ । यी स्पेनी अन्तर्राष्ट्रिय खेलाडी लिड्सका लागि निर्णायक साबित हुन सक्छन् । गत सिजन सेफिल्ड युनाइटेडको सफलताले त्यही योर्कसायर क्षेत्रको लिड्सका लागि प्रेरणा बनेको छ । माथिल्लो डिभिजनमा आफ्नो क्लबले खेल्ने भएपछि यसका समर्थक पनि निश्चित रूपमा उत्साही छन् ।लेस्टर सिटी । व्यवस्थापक : ब्रेन्डन रोजर्सगत सिजन लिगको अन्त्यतिर लेस्टर सिटीले निकै खराब खेल्यो र लगातार दबाबमा रह्यो । एक समय लिग उपाधिको होडमा रहेको लेस्टरले लिगका अन्तिम १७ खेलमध्ये खाली चारमा मात्र जित निकाल्न सकेको थियो । त्यसै कारण टिम शीर्ष चारमा रहेन र पाँचौं स्थानमा रह्यो । यसपल्ट लेस्टरलाई यही स्थानमा कायम राख्न पनि गाह्रो हुने निश्चित छ । गत सिजन सर्वाधिक गोलकर्ता रहेको जेमी भार्डी र जेम्स म्याडिसन यसपल्ट पनि टिममा छन्, यो नै लेस्टरका लागि एकमात्र खुसीको कुरा हो । तर पनि ब्रेन्डन रोजर्सको टिममा ठोस स्तरको कमी देखिन्छ । त्यसैले यसपल्ट कमजोर सुरुआत लियो भने लेस्टर समस्यामा पर्नसक्छ ।लिभरपुल । व्यवस्थापक : योर्गन क्लोपपछिल्लो सिजनमा लिभरपुलको एकछत्र राज भयो भन्दा हुन्छ । लिभरपुलले ३० वर्षयता पहिलोपल्ट लिग जितेको थियो र क्लबले लगभग यही विजयी टिमलाई यसपल्ट पनि दोहोर्‍याएको छ । त्यसो भनेको क्लबले लिग विजेता खेलाडीलाई नै विश्वास गरेको छ ।योर्गन क्लोपअहिलेको टिम कमजोर हुनेछ भनेर दाबी गरिहाल्ने ठाउँ भने छैन । तर खेलाडी चोटग्रस्त भएमा समस्या हुनसक्छ । साल्सबर्गबाट गत जनवरीमा आएका जापानी खेलाडी ताकुमी मिनामिनोसँग अब क्लबमा स्थापित हुने अवसर हुनेछ । उनको आगमनले अगाडि विविधता हुनेछ, सम्भवतः रोबर्टो फिर्मिनोलाई बढी आराम दिन सकिनेछ । टिम बलियो रहेको स्थितिमा लिभरपुल फेरि एकपल्ट लिग उपाधिको बलियो दाबेदार रहनेछ ।म्यानचेस्टर सिटी । व्यवस्थापक : पेप ग्वार्डिओलायो सिजन पेप ग्वार्डिओलाले साँचेको लक्ष्य स्पष्ट छ, फेरि एकपल्ट लिभरपुलको भन्दा राम्रो खेल्ने । घरेलु फुटबलमा लिभरपुललाई पछाडि छाड्ने अनि यसै क्रममा युरोपेली च्याम्पियनस लिग उपाधि जित्न खोज्ने । गत सिजन सिटीका लागि युरोपेली फुटबल निराशाजनक रह्यो भन्दा हुन्छ ।पेप ग्वार्डिओलायसपल्ट म्यानचेस्टर सिटीमा मिडफिल्डका डेविड सिल्भा हुने छैनन् । उनको अनुपस्थिति घाटा नै हुनेछ । गत सिजन सिल्भाले नेतृत्वकारी भूमिका खेलेका थिए, जुन यसपल्ट अभाव हुनसक्छ । यसपल्ट दुई खेलाडी फिल फोडेन र बर्नार्डो सिल्भा परिपक्व रूपमा प्रस्तुत हुनु आवश्यक छ ।म्यानचेस्टर युनाइटेड । व्यवस्थापक : ओले गनर सोल्सायरपछिल्लो सिजन म्यानचेस्टर युनाइटेडले प्रगति गरेको छ । यस्तो भन्दा कसैलाई आपत्ति हुने छैन । विशेषतः कप प्रतियोगितामा म्यानचेस्टरको प्रदर्शन अपेक्षाभन्दा राम्रो रह्यो, तर क्लबलाई अझै पनि लिग उपाधिका लागि तयार रहेको भने मान्न सकिन्न ।ओले गनर सायरतर म्यानचेस्टरले लिरभपुल र सिटीको सकेसम्म नजिक पुग्ने प्रयास गर्नुपर्नेछ । यो सिजनको ‘ट्रान्सफर विन्डो’ बन्द हुनुअगाडिसम्म कोही राम्रो स्टार भित्र्याउन म्यानचेस्टर सफल हुनुपर्नेछ ।म्यानचेस्टरका खेलाडी डिन हेन्डरसनक्लबको सेन्ट्रल डिफेन्स सबैभन्दा कमजोर छ । कोही नयाँ त्यस स्थानमा आएन भने म्यानचेस्टर फेरि लिगमा कमजोर साबित हुन सक्नेछ र समर्थकलाई फेरि निराश हुनुपर्नेछ ।न्युकासल युनाइटेड । व्यवस्थापक : स्टिभ ब्रुसगत सिजन सबैको ध्यान लिगमा न्युकासल युनाइटेडको प्रदर्शन कस्तो रह्यो भन्दा पनि क्लबका नयाँ मालिक को हुने हो त्यसमा रह्यो । साउदी अरेबियाका व्यावसायिक संस्थाले क्लब किन्ने संघारमा पुगेर पनि त्यो पूरा हुन सकेन । क्लब किनबेचको धेरै हल्ला त भयो, तर अन्त्यमा केही भएन । तर ट्रान्सफर बजारमा भने न्युकासल चलाख नै देखियो र उसले दुई नयाँ खेलाडी किनेको छ ।गत वर्ष रेलिगेसन परेका टिम बर्नमाउथबाट । ती हुन्, क्यालुम विल्सन र रायन फ्रेजर । त्यसमाथि जेफ हेन्डरिकबिना कुनै मूल्य क्लबमा आएका छन् । न्युकासल समर्थकको अधिकांश समय माग छ, टिममा सक्दो बढी लगानी । यो पूरा भए या नभए पनि न्युकासल यसपल्ट पनि रेलिगेसनबाट बच्नेछ ।सेफिल्ड युनाइटेड । व्यवस्थापक : क्रिस विल्डरके पछिल्लो सिजनकै प्रदर्शन यसपल्ट पनि सेफिल्ड युनाइटेडमा दोहोरिने छ त ? गत सिजन इंग्लिस फुटबलको माथिल्लो सिजनमा फर्केयता ‘ब्लेड्स’ को प्रदर्शन अचम्मले राम्रो रह्यो । खासमा व्यवस्थापक क्रिस विल्डरको बानी नै छ, अनपेक्षित प्रदर्शन सम्भव पार्ने । सेफिल्डका लागि सबैभन्दा चिन्ताको विषय गोलरक्षकमा हुनेछ, किनभने गत वर्ष उत्कृष्ट प्रदर्शन गरेका डिन हेन्डरसन म्यानचेस्टर युनाइटेडमा फर्किसकेका छन् । उनको स्थान परिपूर्ति गर्न बर्नमाउथबाट आरोन राम्सडेल आइसकेका छन् । सिजन सुरु भइसक्दासम्म पनि क्लबलाई विश्वास छ, केही नयाँ अनुहार थपिनेछन् । तर गत सिजनको प्रदर्शन दोहोर्‍याउन गाह्रो छ, यसपल्ट ।साउथह्याम्पटन । व्यवस्थापक : राल्फ हासेनहुटलगत सिजन लिगमा खराब सुरुआतपछि भनिएको थियो, ‘सेन्ट्स’ को काम रेलिगेसनबाट जोगिने नै हुनेछ । यसैक्रममा साउथह्याम्पटन लेस्टरको हातबाट ९–० ले पराजित रह्यो । त्यो पनि घरमै । यो अहिलेसम्मकै पाहुना टिमको सबैभन्दा ठूलो अन्तरको जित हो । तर क्लबले अस्ट्रियन प्रशिक्षक हासेनहुटललाई बर्खास्त गरेन र अन्त्यमा त्यसले प्रतिफल पनि दियो ।क्लबले अन्तिम २८ खेलमध्ये १३ मा जित निकालेको थियो । अंकतालिकाको मध्य भागमा रह्यो । ड्यानी इन्ग्स एक्लैले २२ गोल गरे । क्लब निकै आक्रामक भएर खेल्ने रणनीति टिममा स्थापित भइसकेको छ, त्यसैले फेरि एकपल्ट लिगको मध्यभाग क्लबको पहुँचमै रहनेछ ।टोटेनहम । व्यवस्थापक : जोसे मोउरिन्होमाउरिसियो पोचेटिनो बर्खास्तमा परेपछि नोभेम्बरमा टोटेनहममा जोसे मोउरिन्हो आए । उनको नेतृत्वमा क्लब एक प्रकारको पुनरुत्थान हुन सक्यो । यसैक्रममा क्लबले युरोपा लिगको यात्रा निश्चित गरेको थियो । यसपल्ट क्लबलाई लिएर सबैभन्दा ठूलो समस्या हो, टोटेनहम शीर्ष चारका लागि योग्य देखिन्न, त्यसैलेउसले फेरि एकपल्ट युरोपेली च्याम्पियनस लिग खेल्ने सम्भावना कम नै छ । मोउरिन्होले अधिकांश समय महँगा खेलाडी किनेर टिम बनाएको इतिहास छ, तर टोटेनहममा उनलाई यो छुट छैन । त्यसैले उनले कम बजेटमै काम चलाउनुपर्नेछ । यस्तोमा कुनै उपाधि जित्ने सम्भावना कमजोर नै छ ।वेस्ट ब्रुम । व्यवस्थापक : स्लेभन विलिचदुई वर्षको अन्तरपछि वेस्ट ब्रुम फेरि एकपल्ट इंग्लिस प्रिमियर लिगमा फर्केको छ । दोस्रो डिभिजनमा उसले राम्रो सुरुआत लिएपनि पछि संघर्ष गर्नुपरेको थियो । आखिरमा दोस्रो स्थानमा रहेर क्लब बढुवा लिन सफल रह्यो । माथिल्लो डिभिजनमा उक्लेयता वेस्ट ब्रुमले ऋणमा आएका विंगर गाडी डिएनगाना र म्यानिस परेराको अनुबन्ध स्थायी गरिसकेको छ ।तर च्याम्पियनसिपमा खेलेको टिममा यसपल्ट पनि खासै परिवर्तन छैन । सन् २०१७ मा व्यवस्थापक स्लेभन विचिल वेस्ट ह्यामबाट बर्खास्तमा परेयता उनी प्रिमियर लिगमा आफ्नो उपस्थिति देखाउन चाहन्छन् । तर वेस्ट ब्रुमका लागि रेलिगेसनबाट जोगिनु सजिलो हुने छैन, अहिलेको टिमको मदतबाट ।वेस्ट ह्याम । व्यवस्थापक : डेविड मोयसवेस्ट ह्यामसँग गत सिजन जुन टिम थियो, त्यसैले रेलिगेसनबाट बच्न पूरा सिजन संघर्ष गरेको तथ्यले सबैलाई अचम्ममा पार्ने गर्छ । म्यानुयल पिलेग्रिनीको बर्खास्तीपछि डेविड मोयस आएका छन् । उनको आगमनले क्लबको भाग्य पनि फेरिएको छ । यो लन्डन क्लबमा गत सिजन खेलाडीदेखि समर्थक सबैको सोच नै नकारात्मक रह्यो भन्दा हुन्छ ।डेविड मोयसयसपल्ट वेस्ट ह्यामले लिगमा राम्रो सुरुआत लिन सक्यो भने तय छ । यो क्लब ढुक्कले अंक तालिकाको मध्यभागमा रहनेछ । तर होइन, खराब सुरुआत भयो भने के तय छ भने यस सिजन वेस्ट ह्यामको ध्यान रेलिगेसनबाट बच्न नै केन्द्रित हुनेछ । त्यसैले एक अर्को संघर्षको सिजन पनि नकार्न सकिन्न ।उल्भस । व्यवस्थापक : नुनो इस्पिरिटो सान्टोदुई सिजनअगाडि उल्भस फेरि प्रिमियर लिगमा खेलेको थियो र त्यसको पहिलो सिजनमै क्लबले अपेक्षाभन्दा धेरै राम्रो गर्न सक्यो । गत सिजन त थप अझ राम्रो भयो र अंकतालिकाको माथिल्लो आधामै रहने क्लब साबित भयो । उल्भसका लागि गत सिजन निकै लामो पनि रह्यो किनभने उसले युरोपा लिगमा पनि आफ्नो चुनौती पेस गरेको थियो ।क्लबले भर्खरै १८ वर्षका पोर्चुगाली स्ट्राइकर फाबियो सिल्भामा ४ करोड ५४ लाख डलर लगानी गरेको छ । यसमा धेरैले प्रश्न गरेका छन् । तर अहिलेको टिममै त्यस्ता धेरै खेलाडी छन्, जोसँग अनुभव छ अनि खेल स्तर । त्यसैले उल्भसले यसपल्ट पनि युरोपेली फुटबलका लागि खेल्नेछ ।